4 Trik Untuk Buat Dapur Nampak Lebih Luas

Ruang dapur yang luas dan selesa sering menjadi idaman ramai. Tapi tidak semua berpeluang memiliki kediaman yang dilengkapi dapur sebegitu. Disini IMPIANA kongsikan cara-cara untuk pemilik dapur kecil untuk memberikan ilusi ruang yang luas pada dapur anda.

1. PEMILIHAN WARNA
– Gunakan warna putih atau rona-rona neutral yang terang sebagai sentuhan warna utama pada ruang dapur anda.
– Terutama pada warna dinding dan juga warna kabinet atau ruang simpanan.
– Warna putih akan sert-merta membuatkan ruang dapur kelihatan lebih luas serta bersih.
– Boleh gabungkan warna putih dengan warna pilihan anda tetapi jangan keterlaluan sehingga dapur nampak serabut pula.

2. JENIS RAK
– Rak jenis terbuka merupakan pilihan yang tepat untuk buatkan ruang dapur nampak lebih luas
– Walaupun perlu sentiasa dikemas dan disusun, rak jenis ini boleh kurangkan kepadatan dapur.
– Selain itu, ia lebih mudah untuk anda mencapai barang apa yang diperlukan ketika memasak.

3. PENGGUNAAN CERMIN
– Gunakan “backsplash” daripada cermin juga dapat beri effect luas dan mewah pada dapur anda.
– Boleh juga tukar pintu atau tingkap kayu kepada yang berkaca. Kesan dari pencahayan dari luar buat ruangan dapur anda kelihatan lebih luas.

4. KONSEP
– Terapkan konsep “less is more” ataupun minimalis di ruang dapur
– Simpan peralatan yang jarang digunakan, contohnya pembakar roti, “coffee maker”, blender.
– Elakkan menyimpan peralatan seperti ini di atas meja, simpan di satu tempat dalam ruangan khas.
– Minimumkan kabinet/ perkakas dapur.

Sumber Imej : Carian gambar Google

Ubat gigi merupakan bahan yang sangat efektif dalam membersihkan kerak. Pilih ubat gigi yang mengandungi butiran lembut. Sapukan permukaan cermin yang berkerak dengan ubat gigi dan tunggu sehingga kering. Setelah itu bilas dengan air dan gosok dengan berus. Anda disarankan untuk menggunakan berus yang lembut agar tidak menggores permukaan kaca. Setelah itu bilas dengan air bersih dan keringkan dengan kertas tisu.

Ramai yang salah langkah apabila mencuci langsir. Sebab tu, langsir anda mudah rosak atau kelihatan buruk selepas dicuci. Sebenarnya, untuk mencuci langsir bergantung kepada jenis material kain tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15 – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP CUCI LANGSIR IMPIANA

1. Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2. Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3. Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4. Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5. Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6. Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7. Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8. Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.

2. Simpan mancis/pemetik api di tempat selamat

Anda perlu menyimpan mancis dan pemetik api dari anak-anak kecil. Sebagai ibu bapa anda harus awasi dan didik mereka akan bahayanya bermain dengan api. Bak kata pepatah, Api semasa kecil adalah kawan, bila dah marak, ia lawan yang sukar untuk dipadamkan. Sebaiknya, simpan mancis di tempat yang sukar dicapai.

3. Gunakan alatan elektrik yang mempunyai pelekat SIRIM

4. Pasang alat pengesan asap

5. Periksa salur Hos gas

6. Sediakan pemadam api

7. Luangkan masa untuk hadir ceramah/latihan mencegah kebakaran


Jimat! Guna Pelekat RM1.75 Untuk Hasilkan Feature Wall Menarik

Puan Dian dan suami menggunakan pelekat hitam yang amat murah dan berjaya transform dinding yang tampak kosong menjadi lebih menonjol dan menarik dengan corak burung geometrik. Jom kita tengok tranformasi nya!

BEFORE

Pelekat seperti ini boleh didapati di Mr.DIY dengan harga RM1.75 untuk yang bersaiz besar, dan 85 sen untuk yang kecil. Murah je! Puan Dian hanya memerlukan 4 tape saiz besar dan 10 tape saiz kecil untuk mendapatkan sebuah feature wall yang cantik.

AFTER

Hasilnya sangat menakjubkan. Selain menjimatkan, langkahnya juga amat mudah.

BEFORE

AFTER

Harap pembaca semua mendapat inspirasi dan selamat mencuba!

Jubin pada lantai atau dinding yang kotor dan berlumut adalah perkara turn off yang dapat merosakkan imej tandas anda. Bukan itu saja, jika tetamu lihat pun pasti mereka berasa geli nak masuk. Malu nya!

Memang tidak dapat dinafikan, nak memastikan tandas sentiasa dalam keadaan tip top dari segala aspek adalah satu hal yang memenatkan dan merumitkan tetapi ia penting untuk menjaga kebersihan dan juga bagi memastikan keharmonian rumah tangga yang berpanjangan. Salah satu bahagian paling susah nak di maintain adalah pada jubin serta grouting kerana jika kita lalai sedikit pasti lumut dan kotoran mula melekat dan kalau dibiarkan lama-lama nanti susah nak tanggal. Tapi jangan risau, anda tak perlu lakukan renovasi besar besaran di tandas pun. Hanya perlu jadikan tugas mencuci tandas sebagai rutin. Yang menariknya, tak perlu guna sebarang sabun. Hanya dengan bahan dapur sahaja.

Serbuk Penaik

Untuk sesi pembersihan minor seperti tompokan air, saki-baki tumpahan shampoo dan debu, serbuk penaik adalah bahan yang sesuai menggantikan sabun pencuci lantqi. Celupkan span lembap ke dalam mangkuk serbuk penaik dan gosokkan pada jubin, grout atau mana-mana permukaan yang kotor. Bilas dengan teliti menggunakan air suam. Cucian seperti ini ideal dilakukan sekurang-kurangnya seminggu sekali.

Cuka

Antara bahan dapur yang sesuai dijadikan sebagai bahan pembersih jubin adalah cuka. Sifat berasid cuka mewujudkan persekitaran yang menghalang pertumbuhan kulat, cendawan dan bakteria. Ia juga bahan yang boleh menembusi buih sabun, deposit mineral, bintik-bintik air dan banyak lagi.

Campurkan cuka dengan air ke dalam botol dengan nisbah yang sama kemudian semburkan saja bancuhan tersebut ke permukaan jubin. Biarkan campuran tadi di permukaan selama beberapa minit sebelum menyental dengan berus atau span. Untuk kotoran yang degil, tambahkan serbuk penaik ke dalam bancuhan cuka.

Cuka juga boleh berfungsi sebagai agen pencegahan untuk kegunaan setiap hari. Jadi anda boleh semburkan campuran ini pada jubin dan permukaan kaca sebelum anda keluar dari bilik mandi.

Garam

Garam berkuasa untuk membunuh organisma sel tunggal, seperti kulat dengan cara menegringkan mereka. Tapi jangan terkejut, untuk memastikan cara ini berkesan, kawasan kulat perlu dibiarkan lembap, barulah dapat lihat kebolehan garam yang sebenar. Untuk jubin lantai atau permukaan rata yang lain, anda boleh lapkan kawasan itu dengan kain lembap dan taburkan garam, sebelum menyental ke dalam bahagian-bahagian tertentu. Biarkan ia semalaman sebelum menyambung kerja-kerja pembersihan disebelah pagi keesokan harinya. Sebarang jenis garam kasar, termasuk garam Epsom, boleh digunakan.

Jus Lemon

Jus lemon kegemaran di kalangan pencinta bahan semula jadi kerana keupayaannya untuk membersihkan kotoran serta meringankan masalah kulit dengan efektif. Begitu juga tindak balasnya terhadap jubin. Seperti cuka, jus lemon segar mengandungi asid yang agak kuat menjadikan nya sebagai musuh utama buat kulat dan cendawan. Ia juga berfungsi dengan baik apabila digabungkan dengan serbuk penaik.

Itulah antara bahan semulajadi yang boleh digunakan untuk kerja pembersihan jubin. Anda boleh lakukan semuanya sendiri, tidak perlu runsing lagi. Selamat membersih!

Baru-baru ini, ada seorang kenalan dan pengikut setia IMPIANA telah berkongsi cerita serta meluahkan perasaannya berhubung kadar caj penghantaran yang dikenakan oleh segelintir para peniaga kepada pembeli secara dalam talian di seluruh Malaysia.

Luahnya, meski negara kini sudah genap menjangkau kemerdekaan ke-65, tindakan segelintir para peniaga secara dalam talian yang hanya memberikan caj penghantaran percuma bagi seluruh kawasan Semenanjung Malaysia kecuali Sabah dan Sarawak adalah sangat tidak wajar.

Individu kelahiran asal Sarawak ini menambah, budaya yang telah dipraktikkan para peniaga tempatan itu kini dilihat sudah tidak lagi relevan, adil dan saksama kepada seluruh rakyat Malaysia.

Dalam pada itu, dia berpendapat kadar bayaran yang dikenakan bagi kos penghantaran ke Sabah dan Sarawak ini sepatutnya dimansuhkan dan berharap agar seluruh rakyat Malaysia mendapat manfaat yang sama dan adil antara satu sama lain.

Bagaimanapun, dia juga turut mengakui untuk melaksanakan perkara sedemikian bukan satu hal yang mudah kerana tidak dinafikan kos perbelanjaan bagi penghantaran ke negeri berkenaan sememangnya agak tinggi.

Jadi sudah pasti ia sukar untuk dilaksanakan, oleh kerana para peniaga tempatan akan berdepan dengan pelbagai masalah serta cabaran yang besar dalam dunia perniagaan pada masa akan datang.

Maka dengan itu, dia mengharapkan agar ada pihak yang bertanggungjawab untuk peka dengan permasalahan ini dan menangani dengan segera supaya nasib masyarakat penduduk di Sabah & Sarawak lebih terbela.

Jadi, bagaimana pula dengan pendapat anda sebagai rakyat Malaysia yang tercinta? Adakah anda merasakan budaya seperti ini harus dimansuhkan? Tetapi, apa-apa pun setiap orang mempunyai pendapat masing-masing dan yang tersendiri, bak kata pepatah ‘tepuk dada, tanya selera’.

Sejak akhir-akhir ni warna pastel menjadi pilihan ramai diluar sana. Pernah dengar bukan bunga Hydrangea atau orang panggil bunga Siti Zubaidah. Cantik kan bunga ni. Terdetik IMPIANA untuk kongsikan perkara ini apabila terbaca satu rencana oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.

Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Namun, dalam kecantikan itu ternyata ada bahaya yang tersembunyi.

Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.

Bahan kimia ini boleh menyebabkan

(*bergantung kepada kuantiti yang terdedah.)

Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.

Pakai sarung tangan ketika mengendalikan tumbuhan ini dan cuci tangan dan pakaian selepas itu.

1. Macam mana pokok ini beracun? Sentuh je boleh keracunan?

TIDAK, jika terkena cecair / getah baru ada risiko keracunan.

2 . Adkah jika potong pokok ini untuk tanam balik akan keracunan?

Pakai sarung tangan jika berkebun. Segera cuci tangan jika terkena, terutamanya sebelum makan dan minum.


7 Kegunaan Terbaik Baking Soda Untuk Kebun, Racun Ulat Ratus dan Siput

Baking soda memang diperakui mempunyai pelbagai kegunaan termasuk mencuci baju, membersih lantai, menghilangkan bau dalam kediaman dan sebagainya.

Kegunaan Baking soda di kebun tidak kurang hebatnya juga. Penggunaanya teruji berkesan untuk beberapa perkara. Antaranya adalah seperti:

1. Menghalang seranggan siput
Pemangsa yang aktif diwaktu malam ini memang agak sukar dikesan. Dalam tepoh satu malam pun, habis pucuk-pucuk muda dibaham hingga gondol. Bagi mengatasi masalah ini, tabukan baking soda di sekeliling tanaman. Otot siput yang bersentuhan dengan bahan ini akan melecur.

Namun pastikan taburan baking soda dilakukan tidak terlalu rapat dengan pangkal pokok kerana ia boleh memberi ancaman lain.

2.Fungicide
Campurkan 1 sudu teh baking soda bersama 1 liter air. Semburkan campuran air ini pada bahagian tanaman yang dijangkiti kulat atau kehitaman.

3. Mencegah Powdery mildew
Satu lagi masalah kulat yang kerap menyerang tanaman terutamanya pada bahagian daun. Campurkan 1 sudu teh baking soda bersama 1 liter air dan 1 sudu teh cecair pencuci pinggan. Semburkan campuran ini pada permukaan dan bawah daun secara rutin setiap minggu sehingga serangan kulat tadi hilang.

4. Mencegah semut dan thrip
Sediakan campuran seperti mana yang digunakan untuk mencegah powdery mildew. Semburkan pada permukaan daun dan media tanaman untuk mencegah kehadiran serangga ini secara rutin mingguan.

Selain itu juga, anda boleh campur gula halus bersama baking soda dan taburkan di kawasan yang kerap menjadi lalun semut. Apabila gula tadi dimakan semut, kandungan baking soda yang melekat pada gula tersebut akan membunuh semut

5. Racun ulat ratus
Ulat ratus antara ancaman utama pada tanaman jenis kobis, brokoli bunga kobis dan sebagainya. Kebiasaanya, kaedah kawalan penggunaan racun kimia adalah cara terbaik untuk mengawal serangan serangga ini. Selain penggunaan racun serangga kimia, anda juga boleh gunakan campuran baking soda yang di adun bersama tepung jagung. Taburkan campuran tepung ini di bahagian tanaman yang diserang. Apabila ulat ratus memakan serbuk ini, sistem anggotanya akan bermasalah dan mati

6. Racun rumpai
Taburkan baking soda pada pangkal rumpai yang tidak diperlukan. Dalam tempoh 2 hari, rumpai tersebut akan mati sendiri

7. Menghilangkan bau kompos
Bagi anda yang melakukan kompos, sudah pasti baunya amat tidak menyenangkan terutamanya apabila di buka untuk penyelenggaraan. Untuk atasi masalah ini, wood chip adalah pilihan terbaik untuk mengurangkan kadar baunya. Namun, wood chip harganya agak mahal. Jadi anda boleh gantikan dengan penggunaan baking soda. Taburkan sahaja baking soda di dalam campuran kompos. Bau tadi akan diuraikan

Tidak kira lah sama ada ia sebongkah batu semula jadi atau sebaliknya,  elemen kaku ini mampu merubah wajah dan personaliti  taman kita. Ia berupaya menyuntik aura unik, kreatif dan estetik jika betul cara penggayaan. Batu  sungai memang sangat berharga di pasaran berikutan tekstur, warna, bentuk dan motif nya yang unik.  Penggunaan batu memang popular di kalangan pencinta landskap namun ia jarang memainkan peranan utama untuk visual keseluruhan taman.

Kehadirannya kerap dikaitkan dengan konsep taman minimalis seperti taman zen, oriental, rock garden dan moden, namun ia sebenarnya sesuai untuk apa juga konsep taman yang ada. Ayuh kita lihat bagaimana batu mampu tampil indah.  Jom kita tengok idea hiasan taman menggunakan batu ini yang begitu menarik.

Ficus Carica atau dikenali dengan nama tempatannya pohon tin merupakan sejenis tumbuhan yang berasal dari keluarga Moraceae atau mulberry. Terdapat lebih daripada 700 jenis pohon tin di seluruh dunia. Ia telah mula ditanam di sekitar Asia Barat sejak 5000 tahun lampau. Secara tidak langsung, ia menjadikan tumbuhan ini antara spesies terawal yang ditanam secara ladang di dalam sejarah pertanian.

Umum mengetahui, pohon tin tumbuh subur di Semenanjung Arab dan juga Turki selaku pengeksport terbesar. Hasil yang sering diburu dari pohon tin sudah tentulah buahnya. Buah tin terkenal sebagai buah yang mempunyai kandungan nutrisi yang cukup lengkap hingga ia dinobatkan sebagai super nutrition oleh pakar-pakar nutrisi.

Kandungan nutrisi alami yang lengkap di dalam buah tin antaranya ialah magnesium, fosforus, omega3, omega6 dan fenol. Pelbagai penyakit dapat dihindari dan diatasi jika mengamalkan pengambilan buah tin setiap pagi antaranya mencegah hipertensi, menghalang penyempitan pembuluh darah yang boleh mengakibatkan sakit jantung, mengurangi kadar kolesterol dalam badan secara semula jadi, perawatan untuk penyakit diabetes, mencegah kanser, menguatkan tulang, mengatasi insomnia dan anemia, mempercepatkan penyembuhan luka dan sebagainya.

Sedar akan khasiat yang terkandung di dalam buah tin, ia mula mendapat tempat di dalam bidang pertanian dan ditanam secara meluas di seluruh dunia. Bagaikan satu fenomena, pohon tin bukan sekadar ditanam secara komersial malah ia menjadi pelengkap gaya dekorasi laman bagi peminat tegar untuk dijadikan sebagai edible plant.

Kini Kaedah Fertigasi Mudahkan Penanaman Pohon Tin

Umum mengetahui, pohon tin berasal dari Semenanjung Arab di mana iklimnya panas dan kering. Oleh itu, melalui penanaman fertigasi kadar kelembapan yang diperlukan oleh pohon tin dapat dikawal. Pohon tin juga memerlukan pembajaan di tahap minima untuk menjadi pokok yang sihat.

Selain itu juga, melalui kaedah fertigasi pembajaan pohon tin dapat dilakukan secara berkala dan teratur. Tambahan pula baja yang digunakan adalah dari jenis campuran yang dijadikan cecair. Ini secara tidak langsung dapat memastikan baja yang disalirkan dapat diagihkan ke seluruh bahagian akar pokok. Ia penting untuk menghasilkan produk yang berkualiti. Pohon yang ditanam secara fertigasi juga lebih cepat matang dan kurang serangan penyakit.

Untuk membina sebuah sistem fertigasi penyediaan tapak amatlah penting. Tapak yang dipilih perlulah rata dan tidak mempunyai risiko untuk dinaiki air atau air bertakung kerana sistem fertigasi mementingkan amalan kebersihan yang teliti. Selain itu juga, pastikan tapak tersebut mempunyai sumber utiliti seperti bekalan air dan elektrik.

Bagi mereka yang serius dan ingin mengusahakan tanaman tin secara komersial, anda digalakkan untuk membina sebuah rumah perlindungan hujan untuk menempatkan pokok. Secara tidak langsung ia membantu mengawal kadar kelembapan medium tanaman secara menyeluruh untuk penghasilan optimum.

Perkara utama yang paling penting adalah sistem pam dan saliran automatik yang digunakan untuk penyiraman dan pembajaan. Keperluan sistem pam bergantung kepada jumlah pokok yang ditanam. Jika jumlah pokok yang ditanam hanya 5 hingga 10 batang pokok, sebuah pam ikan bersaiz kecil sudah memadai.

Untuk memastikan sistem saliran berjalan secara automatik,  pastikan 1 unit digital timer di gunakan untuk melengkapi keseluruhan sistem automatik yang dibina. Jika tanaman secara komersil sudah pasti keperluan setiap pam dan tangki makin bertambah dan berskala besar. Bagi memudahkan pengurusan, anda di saran untuk membina sebuah bangsal khas untuk menjadi sebuah bilik operasi sistem atau bilik pam.

Untuk makluman lanjut hubungi Aman Agrobase yang terletak di Sungai Ramal Dalam, Kajang untuk bertemu dengan pakar fertigasi En. Marzuki.

Zaman sekarang, masalah darah tinggi dah tak kenal usia. Bila ada tekanan emosi dan stress yang melampau di usia muda pun boleh menyebabkan masalah ini terjadi. Silap-silap boleh mengakibatkan strok.

Impiana kagum dengan laman di kediaman milik pakar sakit puan dan pemilik Jabarnur Dr. Hamid Arshat. Laman nya dipenuhi dengan pokok ulam raja. Nak tahu kenapa? jom baca perkongsian Dr. Hamid Arshat di dalam FB page milik beliau.

Beberapa panduan untuk mengawal tekanan darah. Bila umur meningkat 50 tahun ke atas, ramai yang mengidap penyakit darah tinggi.

Saya pun bila kepenatan dan stress, tekanan darah saya Naik 150/90 Mm Hg. Kadang-kadang saya makan ubat untuk kawal . Alhamdulillah biasa nya pressure saya 130/80 mm Hg.

Tekanan darah meningkat sebab saluran-saluran darah menjadi sempit akibat dari timbunan lemak pada dinding-dinding (atherosclerosis). Sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksigen dan makanan kepada tisu-tisu dalam organ-organ terpenting

Risiko dalam jangka panjang ialah serangan jantung dan angin ahmar serta lain-lain gejala kesihatan.

1. Kawal berat badan. Kegemukan merupakan salah satu penyebab darah tinggi. Kurangkan makan makanan bergula dan karbohidrat.Kurangkan makanan bergoreng, bersantan, kuih-kuih manis, coklat manis dan elakkan dari mengambil air ber soda.
Kurangkan makan daging merah – lembu dan kambing.

2. Lakukan senaman ringan 30 minit setiap hari. Senaman ringan meningkatkan aliran darah pada tisu-tisu dan organ. Disamping menurunkan kolesterol dan gula dalam darah.

Exercise merangsang pengeluaran endorphin dari otak menjadikan kita tenang dan ceria.

3. Kawal stress. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakkur, lakukan deep breathing exercises, yoga.

4. Makanan makanan yang mengandung vitamin C, beta carotene, flavonoid, antioxidant. Ia membantu kawal tekanan darah, dengan menyekat chronic inflammation dan bantu baik pulih sel-sel dan tisu-tisu.

Sayuran-sayuran hijau bayam, sawi, ulaman seperti ulam raja, sambung nyawa, mint.
 Juz ulam raja, selain bertindak mengawal kolesterol dan gula dalam darah, ia juga anti kanser. Amalkan makan buah-buahan seperti- mangga, tembikai, keledek merah, carrot, berries.

5. Amalkan minum jus lemon, limau nipis, limau kasturi, grapefruit khususnya selepas makan daging.. Air limau boleh mencairkan lemak dan bertindak sebagai anti inflammatory. Juga amalkan minum teh halia dan green tea, kedua-dua mengandungi bahan antioxidant dan anti inflammatory.

6. Fish oil, Minyak kelapa dara, extra virgin olive oil. Ikan salmon dan mackerel mengandungi Omega3 dan DHA, yang anti inflammatory.


Ilham Meja Sisi KVISTBRO Ikea Dari Bakul Baju Sahaja

Geram tengok meja kopi atau Side table KVISTBRO dari Ikea tu kan. Harga satu antara RM 149-199. Siap boleh jadi bekas storage lagi. Tapi nak beli macam rasa tak perlu atau ada keperluan lain yang wajib didahulukan. Tapi sebab dah teringin sangat, kita tiru gaya ibu ni buat meja KVISTBRO dari pada bakul baju sahaja

Bahan-bahan:
2 biji bakul baju sama saiz
1 biji dulang (sesuai dengan mulut bakul baju)
Penyembur pewarna putih

Cara-cara:
1. Semburkan keseluruhan bahagian dalam dan luar bakul (tapi kalau anda dapat warna yang dah sesuai ikut tema tak perlu cat)

2. semburkan cat pada dulang pula
3. Cantum kan ke dua-dua biji bakul secara terbalik dengan menggunkan gam panas atau Double side yang kukuh dan letakkan dulang yang telah di cat tadi. SIAP

Orang perempuan biasa lah, tak banyak aksesorisnya tak sah. Tudung, brooch, kasut dan beg bagaikan satu koleksi dan hobi. Tapi, pening juga nak simpan dan pilih tudung yang banyak ni Kalau ditimbun memang lah susan nak di cari. Cuba ikut idea kreatif Erna Chan. Beli barang dari kedai bajet, dah boleh hasilkan satu penggantung khas untuk susun koleksi tudung miliknya.

Bukan sahaja lebih kemas dan mudah untuk di cari, malah boleh jimat ruang tau.

Bahan-bahan:
Penyakut baju besi
Penyepit baju
Kable tight

Cara-cara:
Ikat penyepit baju pada penyangkut dengan menggunakan cable tight dan potong lebihan ikatan. Tak sampai 5 minit dah siap. Mudah dan jimat kan?

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Lipan

Cara Menghalau & Membasmi Lipan

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian lipan dan biarkan sehingga yakin tiada lagi lipan.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat lipan tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau lipan. Selamat mencuba!

Ditengah-tengah penularan wabak COVID-19 ini, aspek kebersihan amat penting untuk kita ketengahkan. Selain mencuci tangan menggunakan sabun dengan kerap, kita juga dinasihati untuk memastikan keadaan dirumah sentiasa bersih. Semua permukaan harus dilap dan dicuci bagi membasmi sebarang kuman atau virus yang berpotensi menjangkiti penghuni kediaman.

APAKAH KEGUNAAN DISINFECTANT SPRAY?
“Untuk pengetahuan korang, spray ini digunakan untuk membunuh kuman dan virus yang melekat diatas permukaan seperti lantai, tandas, perkakas rumah mahupun pakaian. Spray ini juga boleh digunakan pada parcel yand dibeli online, barang mainan anak, atau perkakas rumah (alat eletrik tidak boleh ye). Kalau anak kerap demam atau kena influenza, DS ini bagus korang guna untuk disinfection barang dalam rumah.”

CARA MEMBUAT DISINFECTANT SPRAY

Hanya 2 bahan yang anda perlukan:
1. Air
2. Cecair peluntur Clorox

Semoga perkongsian ini bermanfaat buat semua.


Dapatkan Tidur Yang Lena Dengan Kempen “Make Home Count” IKEA

Dengan memberi tumpuan khusus pada bilik tidur, IKEA dengan bangganya telah mengumumkan kempen Make Home Count bersempena pelancaran katalog baharu bagi tahun 2020. Berdasarkan dapatan dari tinjauan global “Life at Home”. IKEA mengakui peranan penting sesebuah bilik tidur di kediaman. Bilik tidur berfungsi sebagai tempat pemulihan dan asas bagi tubuh dan minda yang sihat. IKEA ingin membantu rakyat Malaysia memperoleh ketenangan dan keselesaan di bilik tidur demi kehidupan harian yang lebih baik.

“Kita menghabiskan satu pertiga hidup kita di bilik tidur, berehat dan mengumpulkan tenaga agar kita dapat mengharungi kehidupan seharian kita dengan lebih baik. Namun, kita kini hidup dalam sebuah dunia yang tidak cukup tidur. Secara purata, dunia kini hanya tidur lebih kurang 6 jam sehari. Menerusi kempen ‘Make Home Count” kami, kami berharap dapat menginspirasikan rakyat Malaysia untuk memberikan keutamaan kepada tidur, dengan menggunakan penyelesaian bilik tidur yang bereka-bentuk menarik, mampu milik dan lestari, untuk manjadikan bilik tidur mereka sebagai tempat memperoleh ketenangan yang rehat,” jelas Gerard Jansen, Timbalan Pengarah Runcit, IKEA Asia Tenggara di majlis pelancaran tersebut.

Dapatan yang diperoleh daripada tinjauan Life at Home IKEA mendapati bahawa banyak orang berusaha untuk mendapatkan keseimbangan antara kerja dengan kehidupan seharian mereka. Akan tetapi, dalam usaha ini, mereka juga mengabaikan tidur. Tinjauan juga mendapati orang ramai lazimnya menyamakan tidur yang kurang dengan kejayaan; bahawa keadaan terlalu sibuk hingga sukar mendapatkan tidur yang sempurna merupakan harga yang perlu dibayar untuk mencapai kejayaan. Walau bagaimanapun, hakikatnya adalah tiada jalan pendek kepada kehidupan harian yang baik daripada mendapatkan tidur yang secukupnya bagi melaksanakan hidup yang berkesan.

Jansen menjelaskan, “Di IKEA, kami percaya bahawa tidur amat penting bagi mengekalkan fungsi fizikal dan mental orang ramai untuk berfungsi secara berkesan, memiliki emosi yang terbaik dan menikmati kehidupan. Bilik tidur yang selesa dan dirancang dengan rapi adalah penting untuk mencapai matlamat ini. Namun kami akur bahawa orang ramai adakalanya menghadapi kesukaran untuk memulakan transformasi bilik, sama ada disebabkan oleh kekangan masa ataupun bajet. Oleh itu, untuk membantu rakyat Malaysia mengambil langkah pertama bagi melakukan perubahan yang positif, tumpuan kami yang pertama bagi kempen sepanjang tahun ini menekankan usaha melaksanakan perubahan kecil di bilik tidur yang memberikan impak yang besar.”

Mulai bulan September hingga Disember 2019, IKEA akan menampilkan kepada orang ramai bagaimana perubahan di bilik tidur adalah mudah dengan menggunakan tekstil yang berbeza, dan pada masa yang sama tidak membebankan dari segi perbelanjaan. Ruang pameran yang telah diberi nafas baharu di gedung-gedung IKEA memberi para pelanggan inspirasi yang baharu dan pelbagai yang boleh diambil dan diterapkan di rumah sendiri. Yang baharu pada tahun ini ialah ‘resipi’ produk IKEA yang merupakan satu set produk yang mudah dan mampu dimiliki, justeru membolehkan orang ramai melaksanakan perubahan yang besar di bilik tidur dengan nilai di bawah RM320.

Bersempena sambutan Hari Malaysia yang bakal menjelang pada tanggal 16 September depan, syarikat aplikasi foodpanda Malaysia tidak melepaskan peluang untuk meraikan bersama orang ramai dengan beraneka jenis makanan warisan tempatan hasil air tangan HomeChef mereka sendiri.

Dalam ingin menyempurnakan keazaman untuk menggamit kenangan nostalgia makanan warisan Malaysia, foodpanda telah memperkenalkan beraneka jenis kuih-muih yang lazat dan menjadi kegemaran ramai seperti Karipap, Onde-Onde, Cucur Badak, Pulut Panggang, Keledek Goreng dan Kek Sarang Semut.

Ketua Pegawai Eksekutif, foodpanda Malaysia berkata, “Hasrat kami adalah untuk membantu HomeChef ini supaya mereka terus memperoleh pendapatan. Ramai di antara mereka memulakan perniagaan ini selepas kehilangan sumber pendapatan utama semasa pandemik. Minat mendalam di bidang masakan dan rasa kasih terhadap makanan telah menarik minat kami untuk bekerjasama dengan mereka bagi menarik lebih ramai pelanggan ke ‘dapur’ mereka untuk menikmati makanan lazat yang dimasak di rumah. Kami berharap dengan pelancaran HomeChefs, kami dapat memberikan bantuan yang mereka perlukan untuk menjangkau asas pelanggan yang lebih luas.”

Dalam usaha foodpanda untuk membantu peniaga kecil, HomeChef telah dilancarkan sebagai satu inisiatif yang dimulakan oleh foodpanda untuk menyediakan platform kepada bakal chef untuk memperoleh pendapatan sambil melakukan apa yang mereka gemari seperti memasak.

Melalui pengenalan ini, orang ramai yang tidak mempunyai modal untuk membuka kedai masih boleh memasak dari dapur mereka untuk mencari sumber pendapatan sekaligus mencapai matlamat keusahawanan mereka.

Masihkah anda ingat dan kenal dengan figura pereka hiasan dalaman terkenal, Dr. Eric Leong yang pernah muncul di kaca televisyen suatu ketika dahulu? Mesti anda ingin mengetahui perkembangan terkini mengenai beliau.

Hasil tinjauan IMPIANA di laman maya mendapati pereka hiasan dalaman terkenal tanah air kini berkhidmat sebagai pembantu Profesor di sebuah institusi pengajian tinggi, New Era University College, Kuala Lumpur.

Meski tidak lagi kelihatan muncul di mana-mana saluran di kaca televisyen, ikon pereka hiasan dalaman ini tetap aktif dan sentiasa setia bersama para pengikut laman media sosialnya di Instagram, Facebook dan Clubhouse.

Selain itu, figura terkenal ini juga dilihat telah mengisi masa untuk pergi bercuti ke luar negara antaranya Greece, Paris, Filipina, China dan banyak lagi.

Dr. Eric Leong sebelum ini merupakan bekas hos rancangan Casa Impian yang bersiaran menerusi saluran Astro Ria, sekitar 20 tahun yang lalu.

Casa Impian adalah sebuah rancangan mengetengahkan idea rekaan hiasan dalaman dan cara mengubahsuai rumah supaya tampak lebih cantik serta bergaya kepada para penonton.

Konklusinya, pereka hiasan dalam popular ini sebenarnya tidak menghilang, malah masih kekal aktif dalam bidang kerjaya yang diceburinya. Semoga Dr. Eric Leong terus berjaya dan diharapkan kembali muncul di kaca televisyen. Pasti ada yang rindu betul tak?

Foto: Instagram Dr. Eric Leong

Umum mengetahui, terdapat banyak rangkaian jenama dan model barangan elektronik televisyen yang ada dijual pasaran. Boleh dikatakan juga, ada bermacam-macam jenis, teknologi, bentuk rekaan, saiz paparan skrin visual dan sebagainya.

Tetapi, apa yang membuatkan televisyen keluaran jenama Panasonic bagi model 4K HDR Smart TV ini berbanding dengan televisyen yang lain? Sudah pasti anda ingin mengetahui jawapannya, betul tak?!

Televisyen rangkaian model LX800K 4K HDR Smart TV keluaran jenama Panasonic ini boleh disifatkan sebagai sebuah televisyen ‘Beauty With Brain’. Ini kerana, meski televisyen ini mempunyai reka bentuk yang ringkas namun ia tetap tampak begitu sangat elegan dan menawan.

Bukan hanya sekadar memiliki reka bentuk yang cantik semata-mata, Panasonic 4K HDR Smart TV ini dilengkapi dengan teknologi pintar ’Smart TV’ seperti androidtv, OkGoogle dan Chromecast built-in.

Fungsi androidtv ini membolehkan anda menonton lebih 400,000 filem daripada pelbagai aplikasi yang tersedia antaranya seperti YouTube, Netflix, Google Play dan macam-macam lagi.

Bagi fungsi OkGoogle pula, ia membolehkan anda mengawal pengendalian televisyen tanpa alat kawalan jauh dengan hanya menggunakan suara anda sahaja. Menarik bukan?

Manakala, fungsi Chromecast built-in yang telah didatangkan bersama Panasonic 4K HDR Smart TV ini membolehkan anda melayarkan paparan skrin dari telefon pintar, tablet atau komputer riba anda terus ke paparan skrin televisyen tanpa menggunakan sebarang wayar. Memang canggih habis bak kata orang!

Tidak hanya itu sahaja, Panasonic 4k HDR Smart TV ini dicipta dengan sistem audio pembesar suara kendalian teknologi Dolby ATMOS yang dijamin akan memberikan pengalaman menonton yang lebih puas dan luar biasa!

Bukan hanya setakat itu sahaja, tahukah anda sebenarnya televisyen ini juga akan menghasilkan layar paparan skrin visual yang lebih jelas dengan penggunaan teknologi seperti 4KSTUDIO COLOUR ENGINE, Dolby Vision, HEXA Chrome Drive, HDR10 dan HDR10+ yang telah siap tersedia pada Panasonic 4K HDR Smart TV.

Jadi, jangan bimbang! Anda pasti akan berasa amat puas dan mendapat pengalaman menyeronokkan ketika menonton tayangan cerita kegemaran anda dengan menggunakan televisyen Panasonic 4K HDR Smart TV ini.

Bagi anda yang ingin memiliki televisyen rangkaian model LX800K 4K HDR Smart TV ini, terdapat empat jenis pilihan saiz layar paparan skrin visual yang boleh anda pilih iaitu 50”, 55”, 65” dan 75”.

Mesti ramai yang ingin tahu dari segi harga jualan televisyen ini di pasaran, betul tak? Untuk maklumat anda, bagi saiz 50” dijual dengan berharga RM3,099 dan saiz 55” pula RM3,499. Manakala, bagi saiz 65” pula dijual dengan harga RM4,599 dan RM7,299 untuk televisyen yang bersaiz 75”.


Cara Mudah Tanam Kentang Untuk Iklim Malaysia

Kentang, bukan lah pilihan tanam di malaysia. Barangkali, ramai beranggapan kentang hanya sesuai untuk iklim sejuk. Hakikatnya, kentang ditanam secara meluas di India. Ini bermakna, kentang juga sesuai dengan iklim Malaysia. Tapi, ada beberapa langkah yang perlu anda lakukan untuk memastikan kentang yang ditanam di Malaysia memunyai hasil tuaian lumayan tak kira sama ada di musim hujan mahupun panas memuncak.

Untuk mendapatkan hasil ubi kentang yang banyak, penyelengaraan memainkan peranan utama. Ia termsuklah:

Pemilihan benih
Ada 2 kaedah penanaman kentang. Sama ada dari umbisinya atau batang yang berakar. Untuk mendapatkan hasil ubi kentang yang berkualiti dan cepat, sebaiknya pilih ubi kentang yang sihat dan berkualiti. Ciri-ciri ubi kentang yang sesuai dibiakkan adalah fizikal kentangnya tidak kelihatan kecut dan mempunyai tunas yang banyak.

TIP: untuk menghasilkan tunas kentang yang cepat, susun kentang-kentang yang telah dipilih berpotensi untuk dibiakkan di dalam lompang telur. Simpan kentang tersebut di dalam kotak atau kabinet dapur yang gelap untuk beberapa hari.  Apabila tunas sudah mulah tumbuh. Ambil 3 tunas yang paling sihat dari sebiji ubi kentang dan potongkan

Persiapan medium
Medium siap campur yang terdapat di pasaran sesuai untuk digunkan sebagai tanah untuk tanam jagung. Selain itu, anda boleh hasilkan sendiri medium tanaman kentang dengan mencampurkan 1/3 bahagian kompos, 1/3 perlite dan 1/3 peat moss atau sabut kelapa siap proses.

Harus diingat, medium tanaman kentang perlu lah mempunyai saliran dan pengudaraan yang baik. Disamping itu, elak menggunkan medium tanaman yang mempunyai kandungan tanah liat kerana ia akan membataskan pertumbuhan ubi kentang

Proses Menyemai
Selepas mata tunas kentang telah dipilih, tiba lah masa untuk menyemai kentang ke dalam pasu. Posisikan tunas kentang menghadap ke atas dan timbus semua bahagian kecuali tunas. Tekan kan sedikit medium tanaman dan lakukan siraman segera

Keperluan siraman
Kentang memerlukan medium tanaman yang sentiasa lembap namun tidak menakung air. Untuk memastikan medium tanaman sentiasa lembap, letakkan sungkupan pada permukaan tanah.

Pencahayaan
Kentang memerlukan pencahayaan terus sekurang-kurangnya 6-8 jam sehari. Walaubagaimanpun, pokok kentang tidak tahan akan cuaca yang terlalu panas. Jika tiba musim panas, sediakan kawasan separa teduhan untuk tanaman anda

Tambak tanah
Apabila pokok kentang mula meningkat dewasa, Medium tanaman perlu di tambak menutupi pangkal pokok secara berkala. Ia berupaya merangsang penghasilan ubi kentang yang banyak.

Tiba masa tuai
Apabila kelihatan duan mula menguning di bahagian bawah pokok, ini menunjukkan kentang sedia untuk dituai.

Musim durian menjelang lagi. Tahun 2019 ni, Nampak gayanya musim durian menjadi tidak seperti tahun-tahun sebelumnya. Jika dulu durian harganya RM3-5/KG dan ada kalanya ia boleh menjadi susut sehingga 50sen untuk harga durian kampung, kini dengan langkah proaktif yang diambil oleh kerajaan memasarkan durian ke peringkat antara bangsa merubah landskap industri pertanian Malaysia secara mejor. Bukan sahaja di import ke luar negara, tuaian durian Malaysia turut menjadi salah satu tarikkan industri pelancongan.

Artikel berkaitan:

Dek sebeb permintaan durian yang tinggi, ada antara pemilik kebun atau dusun telah mengambil langkah menukar tanaman yang kurang menguntungkan kepada durian. Namun, durian memerlukan tempoh 3-5 tahun untuk mencapai usia matang dan berbuah. Namun, dengan beberapa amalan dan teknik tanaman tertentu, tempoh atau tahap matang pokok durian boleh di percepatkan. antara teknik yang di lakukan adalah cantuman tunas sama ada dari pokok dewasa yang tidak produktif atau cantuman anak benih. Di pasaran, cantuman anak benih di jual pada harga RM 15-25 bergantung kepada saiz. Bagi yang memerlukan dalam kuantiti yang banyak, apa kata kita buat cantuman sendiri.

Teknik Sambung Pucuk Durian Unggul Agar Cepat Berbuah.cara ini terbilang cukup mudah dan tinggkat keberhasilannya bisa mencapai 90% sudah saatnya kita membuat bibit sendiri tanpa harus membelinya lagi dari penjual bibit.

Bayam adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik.

Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya.

Terdapat dua jenis pokok sayur bayam iaitu berdaun merah dan juga berdaun hijau.

Penanaman

Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya.

Ia sesuai tumbuh dalam campuran tanah atau medium tanaman yang agak lembap serta gembur dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya.

LANGKAH MENYEMAI BAYAM :

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

PENJAGAAN BAYAM :

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Ramai yang tahu bawang putih digunakan sebagai salah satu bahan dalam ramuan masakan dan ada juga segelintir menggunakannya untuk tujuan perubatan. Tetapi, ramai yang tak tahu bahawa bawang putih pun boleh digunakan di laman atau kebun. Ia bukan sahaja sebagai bahan anti serangga malah berupaya menjadi baja tanaman. Berikut 10 kegunaan dan manfaat bawang putih kepada tanaman

1. Ros sukakan bawang putih
Menurut Herb Society of America, dengan menanam pokok bawang putih di sekitar rumpun ros dapat membantu mencegah masalah serangan serangga dan penyakit yang banyak menyerang tanaman ros

2. Teh bawang putih mencegah Powdery mildew
Kupas serta potong 3-5 biji bawang putih dan rendam bersama 1 liter air panas. Biarkan air rendaman selama 24 jam. Selepas dibiarkan terendam 24 jam, tapis dan campurkan air rendaman bersama 3 liter air bersih. Semburkan campuran teh bawang putih tersebut pada keseluruhan tanaman termasuk di bahagian bawah daun

3. Tanam pokok bawang putih sekitar pokok buah
Seperti tanaman ros, pokok bawang putih yang ditanam di sekitar pokok buah berupaya mengelak serangan serangga dan penyakit terutamanya yang berpunca dari tanah. Ia mampu mencegah serangga perosak buah seperti lalat buah, kumbang dan sebagainya

4. Bawang putih sebagai racun kulat
Campurkan 2 labu bawang putih bersama 1 sudu teh cecair pencuci pinggan di dalam 2 cawan air. Kisarkan dan tapis. Campur pati bawang putih tadi bersama 1 gallon air dan semburkan pada tanaman yang dijangkiti. Campuran racun bawang putih ini juga boleh disimpan di dalam peti sejuk

5. Elak kehadiran ular
Bukan lah takut, tapi bahaya kepada keselamatan terutamanya jika ular yang menyelinap masuk dari laman menuju ke dalam rumah. Jadi, untuk atasi masalah ini berlaku, tanam bawang putih di sekitar kediaman anda. Ini kerana bawang putih merupakan pencegah alami untuk ular

6. Mencegah tikus mondok
Tikus mondok adalah ancaman utama jika anda seorang penternak. Ia akan aktif di waktu malam. Sebab itu, ramai yang tak akan perasan kehadiran tikus mondok di kebun atau kediaman kerana ia sangat kecil. Untuk mencegah atau menghalau tikus mondok di kebun anda, cuba hancurkan beberapa labu bawang putih dan masukkan ke dalam lubang yang dikesan menjadi tempat persembunyian tikus mondok

8. Elak serangan belalang
Belalang juga antara ancaman serangga perosak yang akan memakan tanaman anda secara diam. Walupun fizikalnya besar dan mudah dikesan, belalang antara serangga yang cepat memakan daun tanaman anda. Sedar-sedar, daun dah berlubang. Untuk atasi masalah ini, boleh cuba gunakan semburan teh bawang putih

9. Semburan racun untuk semua jenis serangga
Kisar 4 biji cili api bersama 4 ulas bawang putih, 3/4 sudu cecair pencuci pinggan, 1 sudu dan 3 cawan air. Biarkan bahan kisar 24 kemudian ditapis. Semburkan racun serangga bawang putih ini pada tanaman yang dijangkiti.

10. Bawang putih untuk ayam
Jika anda ada menternak ayam, burung dan sebagainya, Cuba hancurkan 2 atau 3 biji bawang putih. Kemudian  masukkan ia ke dalam air minuman ayam. Ia Mampu meningkat tahap immun ayam darisebarang penyakit


Gubahan Orkid Tiruan Mudah Dan Simple Tapi Cantik

Gubanah orkid tiruan menjadi penyeri dekorasi kediaman tidak kira apa sahaja konsep dekorasinya. Namun, untuk memiliki jambangan orkid tiruan yang siap diubahsuai harganya agak lumayan. Akan tetapi, Puan Zaza Zalina berkongsi cara untuk menghasilkan sebuah jambangan bunga orkid hanya dengan modal lebih kurang RM 150 sahaja. Jika di beli gubahan orkid ni harganya mencecah RM 300-500

Bahan-bahan:
5 Batang orkid (sebatang RM 14.00)
Daun tiruan campur-campur
Ranting (RM 7.50
Pasu (RM 35.00)
4 biji span bunga (RM 2.50)
Lumut kering (RM 4.00)
Sekulen (RM6.50)
Gam kraf
batu lumut tiruan (RM 6.50)

Cara-cara:
1. Pasu yang digunakan agak besar, letakkan surat khabar oada bahagian tersebut sebelum di masukkan span

2. Lekatkan lumut kering dengan menggunkan gam kraf dalam pasu gubahan orkid

3. Setelah kering sepenuhnya cucuk orkid did bahagian tenagh. Tapi sebelum itu, ikat buluh pada ranting buluh dan susun secara kreatif

4. susun daun, sekulen dan daun tiruan di bahagian pangkal bunga orkid secara kreatif

Sebelum ni, IMPIANA dah banyak kongsikan resepi baja dan khasiat kulit citrus atau limau untuk tanaman. Tapi, ramai tak tahu bahawa kulit limau juga berkesan menjadi cairan pembersih untuk kediaman.

Resepi cecair pembersih dari kulit limau dikatakan berupaya membersih noda dan mengharumkan peti sejuk, kaca dan lantai tanpa kesan bahan yang memudaratkan.

Artikel berkaitan:

Bahan-bahan:

1 cawan kulit limua (boleh campur pelbagai jenis limau)
1 cawan cuka
1 bekas kedap udara
penapis
Botol semburan

Cara-cara:

1. Potong kecil kulit limau menjadi saiz kecil
2. Masukkan cuka dan kulit limau yang telah dipotongkan tadi kedalam beaks kedap udara
3. Perap rendaman kulit limau tadi sekurang-kurangnya 2 minggu hingga 1 bulan dalam suhu buluk dan di ruang yang gelap
4. Dah sampai tempoh perapan, tapiskan dan sedia digunakan terus sebagai cecair pencuci

2. Gosok permukaan meja kayu anda dengan menggunakan mesin sander. Pastikan keseluruhan permukaan kayu licin dan sekata.

3. Cat kan perabot anda dengan menggunakan cat kayu berwarna putih untuk lapisan pertama.

4. Kemudian sapukan pula dengan cat warna hitam. Jangan cat pada keseluruhan perabot, anda perlu campurkan dengan warna lain untuk dapatkan reka bentuk yang menarik.

5. Tutup permukaan yang telah di cat untuk memulakan cat warna lain pada bahagian hadapan perabot.

6. Sapukan cat pada bahagian laci perabot.

7. Kemudian sapukan cat warna gold.

Jom lihat antara perabot lain yang telah dihasilkan oleh Encik Imran.

Usah biarkan sudut meja mahupun kaunter anda terbiar kosong tidak bernyawa. Hanya berbekalkan barangan yang tidak lagi dipakai, putik gaya gubahan bercirikan rustic chic seperti ini.

Anda perlu sediakan:

Langkah-langkah:

1. Mula-mula, tuangkan air suam ke dalam belanga. Kemudian, lekatkan pita masking pada belanga secara bersilang. Pastikan lubang di antara pita tidak terlalu besar atau kecil.

2. Potong kuntuman Eustoma dengan kepanjangan berbeza (10’, 12’ & 14’) mengikut kesesuaian belanga. Tempatkan Eustoma di antara pita masking itu dari kiri ke kanan di bahagian belakang.

3. Kemudian, tempatkan bunga Daisy di bahagian tengah gubahan seperti bentuk S.

4. Bagi menaikkan depth pada gubahan, pilih daun paku-pakis dan Cordyline. Cucuk daun di antara bungaan tadi. Pastikan ia tidak terlalu besar. Jika tidak hasil gubahan akan kelihatan terlalu padat. Siap! #

Idea IMPIANA: Setiap gubahan memerlukan sejenis bunga yang boleh dianggap sebagai showstopper seperti Daisy. Pilih bunga dalam kuantiti ganjil dan susun pada ketinggian berbeza untuk memberi dimensi. Selamat mencuba.


Tips Bijak Menghias Dengan ‘Black And White’

Warna hitam dapat mewujudkan titik tumpuan serta menjadikan ruang nampak sofistikated dan elegan. Aksesori seperti lampu, cat atau perabot yang berwarna hitam pula, dengan mudah mencuri tumpuan dan dapat membantu untuk menzahirkan konsep yang ingin diketangahkan dengan lebih jelas lagi. Hitam dengan sendirinya pun sudah menarik, tetapi untuk mendapatkan efek yang lebih menakjubkan dan dramatik, padankan hitam dengan putih. Kombinasi ini juga akan menerapkan suasana bersih yang segar dan elegan pada kediaman selain sesuai digayakan denga pelbagai konsep seperti moden dan kontemporari.

Cara Menggunakan Hitam dan Putih Pada Kediaman Anda Dengan Efektif.

Jika warna hitam dan putih yang anda gunakan kelihatan terlalu menonjol, tone down kan ia dengan menggunakan warna sekunder yang lain seperti penggunaan warna merah , kuning atau keemasan.

Dinding yang dicat putih atau krim lembut sesuai untuk berfungsi sebagai latar belakang yang sempurna buat bingkai gambar atau karya seni. Pilih kayu gelap atau cat bingkai dengan warna hitam supaya ia dapat menjadi titik fokus didalam ruang yang terpilih.

Sebuah bilik mandi yang kecil kelihatan elegan dengan countertop dan lantai marmar, kabinet hitam serta dipadankan dengan kemasan hitam pada paip, lampu, bingkai cermin dan sebagainya. Tandas akan kelihatan lebih rapi dan kemas dengan pemilihan warna ini. Sesuai juga buat mereka yang bersifat misterius dan elegan.

Lapik tilam atau cadar putih bersih dipadankan dengan sarung bantal belang membuatkan bilik tidur nampak klasik dan elegan. Gunakan trim hitam untuk dinding putih atau pada katil. Anda perlu bijak menggabung dan memadankan kedua dua warna ini pada setiap penjuru bilik. Contohnya, letakkan rak buku hitam dihadapan dinding putih atau tempatkan lampu lantai hitam pada sisi katil yang putih dan sebagainya.

Gunakan aksesori besi hitam sebagai pelengkap pada ruang yang dicat putih polos serta dipadankan dengan sofa kelabu. Ruang akan nampak lebih cosy dan selesa apabila warna hitam dan putih bergabung dengan lantai kayu, selain warna hijau dari pokok yang mendatangkan suasana segar pada ruang tamu anda.

Gunakan hitam dan putih sahaja atau dengan warna accent yang lain untuk mewujudkan gaya klasik yang santai. Untuk menambah kesan dramatik dan seni hias yang menakjubkan, letakkan satu titik fokus seperti cermin besar dengan bingkai keemasan pada ruang yang kecil supaya kelihatan luas ditambah pula dengan lampu meja yang penuh karakter.

Tidak dinafikan, masih ada segelintir di kalangan anda yang masih menggunakan lampu jenis kalimantang yang biasa di rumah meski zaman masa kini telah berubah dengan adanya pelbagai teknologi terkini seperti penggunaan lampu Light Emitting Diode atau bagi singkatannya LED.

Seperti umum mengetahui, penggunaan lampu LED ini sememangnya sangat bagus untuk digunakan kerana ia boleh menjimatkan kadar penggunaan kuasa elektrik. Oleh itu, orang ramai sememangnya digalakkan untuk menggunakan lampu LED ini di rumah.

Jadi, bagaimana cara yang boleh anda lakukan agar lampu jenis kalimantang di rumah anda masih boleh digunapakai tanpa menukar kepada lampu baharu? Jangan bimbang, caranya mudah sahaja.

Apa yang perlu anda lakukan adalah menukar lampu kalimantang anda kepada jenis lampu LED. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah;

Dengan teknologi yang berkembang maju, perkakasan rumah pun tidak terkecuali menerima arus itu. Boleh di katakan, setiap hari ada sahaja perkakasan rumah yang diperbaharui dengan pertambahan teknologi. Pembaharuan atau suntikkan teknologi mempu mempermudah dan melancarkan lagi tugas-tugas si ibu dalam menguruskan rumah tangga. Sedikit sebanyak, ia menjadikan sesuatu kerja itu lebih efisien.

Antara perkakasan rumah yang menajdi idaman wanita adalah seperti berikut:

1. Air fryer

Sejenis periuk yang digunakan untuk menggoreng tanpa menggunakan minyak. Periuk ini hanya menggunakan kitaran angin panas. Hasilnya, ayam, ikan, nuget atau sebagainya yang digoreng mempunyai hasil lebih kurang sama sahaja dengan kaedah menggoreng konvensional yang menggunakan minyak. Malah hasilnya lebih berkualiti dan tidak berminyak. Namun ia bergantung kepada jenis air fryer yang digunakan. Bila dah dengar tanpa minyak, mesti orang yang tengah diet lebih tertarik. Betul tak?

2. Steam iron

Iron konvensional banyak isu sebanrnya. Selain perlu memperuntukkan lebih masa menggosok, baju hangus pun menjadi antara isu utama. Dengan steam iron, tak kesalah jenama apa pun ia mampu mempercepat dan memudahkan anda menggosok baju. Sebaiknya, cari steam iron yang boleh gosok sekali 2 lapis maksudnya bahagian depan dan belakang. Ha, kan dah jimat masa.

3. Multi cooker

Ini pun antara kitchen appliance most wanted. Sesuai untuk pelbagai jenis tujuan masakkan sama ada mengukus, memanggang, membakar merebus dan sebaginya. Yang paling best fungsi periuk tekanan. Nak buat rendang, sup tulang dan sebagainya yang kebiasaanya perlu epruntuk 3-6 jam tempoh masak, hanya guna multi cooker ni dalam tempoh 1 jam pun dah boleh siap.

4. Bread maker

Bagi anda yang suka membakar, bread maker antara item must have di dapur anda. Masuk je semua bahan dan tetapkan fungsi, cukup masa roti sedia di hidang. Tak perlu menguli dan memerap. Selain membuat roti, denagr kata mesin bread maker ni ada kegunaan lain. Ada yang boleh buat dodol, yogurt, ais krim dan sebagainya. Namun ia bergantuk kepada jenis bread maker. Tapi ramai yang kelihatan bila dah dapat mesin ni jadi hangat-hangat tahi ayam je. Awal-awal je rajin membuat roti. Lama-lama terbengkalai je mesin tu

5. Dryer

Bagi anda yang duduk apartmen, ini antara item wajib ada untuk memudahkan kerja-kerja mencuci baju anda. Jika tak, habis semau ruang di dalam rumah menjadi tempat menggantung pakaian. Semaknya lah mata tengok. Betul tak? Namun dengan mesin dryer ni, Selesai mencuci pakaian terus masukkan ke dalam mesin pengering. Dah siap. Sedia untuk dilipat atau digantung terus

6. Slow juicer

Berbanding mesin pemerah jus yang bersaiz besar dan bising, slow juicer mempunyai saiz kompak dan menjimatkan ruang. Selain itu juga, slow juicer ni mempunyai sitem yang lebih cekap di mana ia mampu mengekstrak keseluruhan jus dari buah malah mengawal kualitinya dengan baik. Namun di pasaran terdapat slow juicer yang dihadirkan dengan kegunaan lain seperti pemotong atau penyagat dan sebagainya

7. Ice cream maker

Ice cream maker tidak kurang hebatnya. Tanpa perlu di masukkan diruang sejuk beku, ais krim anda boleh siap dalam tempoh yang sekejap sahaja. Paling menarik, anda boelh design sendiri Ais krim mengikut cita rasa anda. Sama ada menggunakan puri, susu dan sebagainya. Ada ice cream maker yang disertakan dalam bread maker. kalau anda nak jimat, cari breadmaker yang mempunyai eplbagai fungsi termasuk untuk hasilkan ais krim

8. Air purifier

Alam semakin tercemar . Lebih lagi bagi anda yang tinggal di tengah bandar. Bagi anda penghidam asma dan sensitif terhadap pH dan kualiti udara. Ini antara perkakasan yang dapat membantu anda. Selain itu juga, ia mampu mengurangkan kadar habuk di dalam kediaman anda. Oleh itu, tuga-tugas mengemas habuk tu dapat dikurangkan.

9. Kitchen hood

Dengan pasaran sekarang, memang sukar untuk mencari rumah yang mempunyai saiz ideal terutamnya untuk kos rendah dan murah. Tambahan, kebanyakkan rumah apartmen kedudukan dapur terletak di bahagian hadapan kediaman dan tidak mempunyai saliran pengudaraan yang baik. Jadi, bila masak wap-wap tue berselerakkan di dalam rumah termasuklah ruang tamu. Lama kealmaan, bau-bau masakan tadi melekat pada fabrik dan mengambil masa yang lama untuk hilang. Jadi, bagi anda yang emmpunyai kondisi kediaman seperti yang dinyatakan, kitchen hood adalah antara item wajib.

10. Steam cleaner

Ini antara item yang tak berapa orang nampak sebab masih tak banyak terdapat dipasaran. Namun ini antara perkakasan yang amat membantu ibu-ibu mengemas dan membersihkan kediaman. Apa tugas steam cleaner ni? Ia seperti vacuum. Digunakan untuk mencuci mencuci karpet, sofa, celah-celah jubin lantai pun boleh. Ada juga vacuum yang disertakan dengan sistem steam cleaner

Bagi anda yang baru ingin memulakan perancangan untuk mengubah suai dekorasi di ruang dapur kediaman anda, sudah semestinya ada pelbagai pilihan konsep dekorasi yang boleh anda pilih antaranya gaya Inggeris, Klasik, Moden dan banyak lagi.

Namun begitu, oleh kerana terlampau banyak sangat pilihan konsep dekorasi ada kalanya sukar untuk kita membuat pilihan yang tepat ketika mengubah suai dekorasi di sesuatu ruang yang ada.

Selain itu, setiap ruang di dalam kediaman amat memerlukan sistem pencahayaan yang betul termasuk dengan ruang dapur. Ini kerana, pencahayaan yang betul boleh mengelakkan hasil sesuatu dekorasi itu tampak kusam atau kurang menarik.

Jika anda mengemarkan dekorasi ruang dapur yang berkonsepkan gaya Klasik khususnya, ini ada 5 rekaan lampu gantung yang diperbuat daripada Kayu Rotan menarik boleh dijadikan sebagai sumbet inspirasi buat anda.

Foto: Facebook Decor Rumah Cara Kita

Lihatlah hasilnya selepas menggunakan rekaan lampu gantung yang diperbuat daripada Kayu Rotan ini, ruang dapur kini sememangnya tampak lebih cantik, unik dan lain dari yang lain bukan?


Ini Rahsia Orang India Amalkan Tanaman Ini Untuk Cegah Penyakit Kronik

Fennel mengandungi minyak atsiri, anethal fenikon pinen dan menjadi bahan anti oksiden untuk tubuh. Pati biji fennel juga digunakan secara meluas untuk tujuan menghasilkan penyegar, ubat gigi dan pelbagai lagi. Berikut antara khasiat yang terkandung di dalam feneel:

1. Elak Anemia
Kandungan Iron dan asid amino yang terdapat di dalam fennel amat membantu dalam merawat dan mencegah masalah anemia. Kandungan utama ini berupaya merangsang penghasilan hemoglobin dan juga membantu pembentukkan komponen darah lain.

2. Merawat saluran pencernaan
Ia menjadi amalan bagi masyarakat India untuk mengunyah biji fennel selepas makan. Ia bertujuan melancarkan penghadaman disamping berupaya mencegah masalah nafas berbau.

3. Melegakan Perut Kembung
Fennel telah digunakan berabad lama untuk tujuan perubatan, Seperti dalam pengamalan ayurvedik, fennel digunakan bagi tujuan mencegah dan merawat masalah perut kembung. Kandungan Aspartic acid yang terdapat di dalam fennel sesuai digunakan dari peringkat bayi (infant) sehingga lah dewasa

4. Merwat sembelit
Biji fennel yang telah di jadikan dalam bentuk serbuk menjadi pengganti julap. Pengambilannya secara minggu membantu mencuci usu dan memastikan laluan serta pergerakkan di dalam usus lebih lancar. Fennel juga boleh dijumpai daam ubat-ubatan untuk merawat sakit perut, cirit-birit, Irritable bowel syndrome (IBS) dan beberapa masalah usu lain

5. Mengurangkan Ancaman masalah jantung
Fennel adalah sumber terbaik fiber, Selain dimanfaatkan untuk sistem pencernaan ia juga dapat memabntu mengawal kadar kolestrol di dalam darah. Ini meninjukkan, feneel dapat mencegah pembentukkan dan menghapuskan kolestrol jahat yang menjadi punca utama kepada masalah jantung dan strok

6. Mengatasi kenser
Kajian terhadap sayur segar fennel sebagai pencegah kanser belum pernah dilakukan. Namun, ujian terhadap biji benihnya diperakui dan amat mengagumkan. Kajian menunjukkan, ekstrak dari biji fennel bukan sekadar dapat mengawal pertumbuhan tumor, malah kandungan flavonoids, alkaloilds dan phenol yang terdapat di dalam fennel menajdi egen pelindung bagi mengatasi kesan radiasi terhadap rawatan yang diterima oleh pesakit kanser. Disamping itu juga, ekstrak biji fennel di dapati dapat mencegah masalah kenser kolon dan kenaser hati

8. Melancarkan buang air kecil
Fennel antara duretik alami yang sesuai diamalkan. Bagi masyarakat di Pulau Jawa, jika anda mengalami masalah atau kesulitan membuang air kecil, fennel adalah alternatif yang terbaik selain lobak putih. Namun, pengambilannya untuk tujuan merawat masalah ini perlu lah dalam jumlah yang tepat

Sumber: https://www.organicfacts.net

17 Kesilapan Semasa Tanam Rumput

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan: Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput dengan cara manual (memijak) atau menggunakan mesin.

Kobis memang ramai suka tanam tapi tidak bagi bunga kobis. Mungkin disebabkan waktu tuainya yang memakan masa 3 hingga 6 bulan bergantung kepada spesies. Tapi wanita ini kongsi cara tanam pokok kobis bunga yang boleh dituai tak sampai 3 bulan. Nak tahu macam mana? jom baca perkongsian Ann dalam blog nya.

Kalau di Malaysia panggil bunga kobis, orang Indonesia panggil bunga kol dan orang putih pula panggil cauliflower.
Suka makan bunga kobis tak? Kalau suka, apa kata tanam sendiri di rumah anda. Tanam sendiri lagi best. Sah-sah tak guna racun atau bahan kimia yang terlarang. Mudah sahaja, mari saya tunjukkan kepada anda cara-cara menanam bunga kobis.

1. Beli biji benih bunga kobis. Saya gunakan brand Green World. Brand ni memang dipercayai. Insyaallah, kalau semai pasti hidup. RM3.50 sahaja sepeket dan ada 200 biji benih

2. Semaikan biji benih bunga kobis dalam bekas semaian atau pasu dan letakkan di tempat yang teduh. Siram apabila tanah kering sahaja. (Saya cuma menggunakan medium semaian yang ada didepan mata).

Gambar rajah1 – 7 Oktober 2009, biji benih bunga kobis disemai
Gambar rajah 2 – 9 Oktober 2009, biji benih mulai bercambah
Gambar rajah 3 – 11 Oktober 2009, Anak pokok Kobis telah jelas kelihatan (letakkan di tempat yang panas)

3. Setelah anak pokok bunga kobis berusia seminggu, alihkan anak pokok bunga kobis ke dalam polybag yang besar ataupun guni beras. Nak guna pasu pun boleh asalkan pasunya besar dan dalam. Saya cuma gunakan guni beras. Recycle benda yang sedia ada tak perlu membazir.
Siram anak pokok dengan dengan baja fertigasi 3 kali sehari (pagi, petang & malam)

4. Anak pokok bunga kobis yang berusia sebulan lebih

5. 16 Disember 2009 – Pokok bunga kobis telah membesar

6. Dan akhirnya, saat-saat yang paling ditunggu. Pokok bunga kobis menampakkan hasilnya.

7. 19 Januari 2010, bunga kobis telah matang dan sedia untuk dituai

8. Setelah bunga kobis dituai, jangan biarkan pokoknya mati. Jaga dan siram seperti biasa. Kerana pokok induk ini akan mengeluarkan anak pokok di batangnya. Cantas anak pokok itu dan tanam nya serta merta di tempat lain. Tak perlu menyemai dari biji benih dan pokok lebih cepat membesar.

Jari yang tertusuk dengan duri mawar mungkin sudah tidak asing lagi. Bunga yang kelihatan cantik dan simbol kasih sayang itu ternyata menyimpan duri-duri menyakitkan di batangnya yang halus. Kesakitan tertusuk duri itu umpama sakitnya hati kerana cinta tak berbalas. Hehehe.

3. Hydrangea
Bunga Hydrangea ini sangat popular dan diminati ramai. Meski begitu, ramai tidak tahu ia sebenarnya berbahaya pada anda jika kelopak bunga ini ditelan dalam kuantiti yang banyak. Hydrangea bukan sekadar beracun pada bunganya malah keseluruhan pokok terutamanya kudup bunga yang masih belum mekar. Ada kajian membuktikan seekor kuda mati akibat memakan satu pasu kecil pokok hydrangea.

4. Lily of the Valley

Racun pada bunga ini terdapat di bahagian  daun, akar, buah beri, dan batangnya. Zat alkaloid yang terkandung dalam bunga Lily of the Valley dapat digunakan untuk keperluan perubatan, tapi akan jadi berbahaya jika diambil dengan dos yang berlebihan. Biasanya, orang yang keracunan Lily of the Valley mengalami gejala jantung berdebar lebih cepat, kenaikan tekanan darah, dan kegagalan fungsi jantung.

Selain pada manusia, racun Lily of the Valley juga dapat menyebabkan kesan yang teruk jika dimakan oleh binatang, termasuk anjing dan kucing. Jika kita memiliki peliharaan anjing dan kucing, sebaiknya jauhkan mereka dari bunga ini. Sebab jika peliharan kita memakan bunga tersebut, gejala yang akan muncul adalah muntah-muntah, diare, penurunan denyut jantung, aritmia, kejang-kejang, hingga kematian.

Kesan racun bunga oleander ini adalah gatal-gatal, penglihatan yang kabur, pandangan berbayang, mual-mual, diare, sakit perut, peningkatan atau penurunan degupan jantung, hilangnya nafsu makan, kelelahan, depresi, hingga kematian.


‘Free Postage’ Bagi Semenanjung Malaysia Kecuali Sabah & Sarawak, Wajarkah Untuk Dimansuhkan?

Baru-baru ini, ada seorang kenalan dan pengikut setia IMPIANA telah berkongsi cerita serta meluahkan perasaannya berhubung kadar caj penghantaran yang dikenakan oleh segelintir para peniaga kepada pembeli secara dalam talian di seluruh Malaysia.

Luahnya, meski negara kini sudah genap menjangkau kemerdekaan ke-65, tindakan segelintir para peniaga secara dalam talian yang hanya memberikan caj penghantaran percuma bagi seluruh kawasan Semenanjung Malaysia kecuali Sabah dan Sarawak adalah sangat tidak wajar.

Individu kelahiran asal Sarawak ini menambah, budaya yang telah dipraktikkan para peniaga tempatan itu kini dilihat sudah tidak lagi relevan, adil dan saksama kepada seluruh rakyat Malaysia.

Dalam pada itu, dia berpendapat kadar bayaran yang dikenakan bagi kos penghantaran ke Sabah dan Sarawak ini sepatutnya dimansuhkan dan berharap agar seluruh rakyat Malaysia mendapat manfaat yang sama dan adil antara satu sama lain.

Bagaimanapun, dia juga turut mengakui untuk melaksanakan perkara sedemikian bukan satu hal yang mudah kerana tidak dinafikan kos perbelanjaan bagi penghantaran ke negeri berkenaan sememangnya agak tinggi.

Jadi sudah pasti ia sukar untuk dilaksanakan, oleh kerana para peniaga tempatan akan berdepan dengan pelbagai masalah serta cabaran yang besar dalam dunia perniagaan pada masa akan datang.

Maka dengan itu, dia mengharapkan agar ada pihak yang bertanggungjawab untuk peka dengan permasalahan ini dan menangani dengan segera supaya nasib masyarakat penduduk di Sabah & Sarawak lebih terbela.

Jadi, bagaimana pula dengan pendapat anda sebagai rakyat Malaysia yang tercinta? Adakah anda merasakan budaya seperti ini harus dimansuhkan? Tetapi, apa-apa pun setiap orang mempunyai pendapat masing-masing dan yang tersendiri, bak kata pepatah ‘tepuk dada, tanya selera’.

Dapur, antara bahagian paling kritikal didalam kediaman untuk ruang simpanan yang mencukupi. Bahan dan barang tersusun rapi bukanlah hanya bagi tujuan kelihatan cantik dan kemas, malah ia lebih kepada kebersihan.

Untuk memastikan ruang tersedia digunakan sepenuhnya, Zilly Ekieyda Full menggunakan rak dinding plastik dari kedai RM 2.10 untuk menyusun barang pada pintu kabinet dapur sebagai ruang simpanan tambahan

Haritu pergi ECO… Jumpa bekas putih nie…beli terus 12pcs (mase tu memang tinggal 12pcs je color putih) yang lain ade lah color hijau & purple…bila balik rumah duk pikir nak buat ape ye beli banyak-banyak.

Nak lekat kat toilet, kat toilet daj ade da lebih kurang bekas cmnie…pastu pikir punyer pikir dapat idea lekat kat pintu cabinet.

Bila suami bukak cabinet tengok, dia kata dah macam bukak PETI AIS, TAPI die kate OK lah tersusun senang nak amik barang nanti.

Bagi yang mendiami rumah bertingkat atau mempunyai strata seperti flat, apartmen, town house dan sebagainya, masalah siling bocor bukanlah sesuatu yang pelik. Yang menjadi isu adalah siapa yang harus dipertanggung jawab atau bagaimana cara untuk menguruskan isu ini lebih-lebih lagi jika tak dapat kerja sama dari unit atas?

1. Buat aduan kepada pihak pengurusan (atau pemaju jika masih lagi dalam waranti).

2. Pemeriksaan akan dijalankan oleh pihak pengurusan/ pemaju di unit anda untuk mencari penyebab kebocoran dan siapa yang harus dipertanggungjawabkan. (Peraturan 57).

3. Seksyen 142 Akta Pengurusan Strata 2013 menyatakan, jika kebocoran terdapat pada siling rumah anda, maka unit di atas yang harus dipertanggungjawabkan jika tiada bukti yang menunjukkan sebaliknya.

4. Ini bukan bermakna automatik unit di atas yang mengakibatkan kebocoran. Justeru itu, pihak pengurusan boleh menjalankan pemeriksaan lanjut di unit tersebut demi mempercepatkan proses siasatan.

5. Bagaimana pula jika pemilik rumah enggan unitnya diperiksa oleh pihak pengurusan?

Menurut Peraturan 63, Peraturan-Peraturan Pengurusan Strata 2015, sekiranya pemilik unit di atas anda tidak memberi akses ke unitnya untuk pemeriksaan, maka pemilik berkenaan boleh didapati bersalah dan dikenakan denda tidak melebihi RM50,000.00 atau penjara tidak melebihi tiga tahun.

6. Jika berlaku kebocoran tersebut, daripada siapa kita boleh tuntut kerugian tersebut?

Ini bergantung sama ada harta tersebut masih dalam tempoh liabiliti kecacatan atau tidak.

Jika belum tamat tempoh liabiliti kecacatan, maka pemajulah yang perlu bertanggungjawab ke atas kerosakan itu manakala sekiranya sudah tamat tempoh liabiliti kecacatan dan terbukti unit di atas anda yang menyebabkan kebocoran, pemilik unit tersebutlah yang bertanggungjawab.

7. Kalau si pemilik unit tersebut gagal membaiki kebocoran itu sehingga menyebabkan pihak pengurusan terpaksa membaikinya, maka pihak pengurusan boleh tuntut kos pembaikan itu ditanggung oleh si pemilik unit itu.

Kalau nak tahu kupasan lebih lanjut, boleh baca terus pada perkongsian asal yang disertakan

Jenama barangan elektronik antarabangsa, Xiaomi kini telah mengeluarkan sebuah model televisyen terbaharu dengan skrin bersaiz 100”, iaitu Xiaomi Redmi MAX TV 100”.

Selain direka sebagai sebuah televisyen skrin bersaiz gergasi, ia juga merupakan ’SmartTV’ yang dilengkapi dengan fungsi dam teknologi terkini seperti ‘AndroidTV’.

Manakala, skrin televisyen ini juga menggunakan paparan skrin LCD dengan resolusi 4K HDR dijamin akan memberikan visual yang lebih terang dan jelas.

Bukan itu sahaja, Xiaomi Redmi Max TV ini didatangkan dengan empat pembesar suara ditambah dengan Dolby dan DTS decoding.

Jadi tunggu apa lagi, cepat-cepat dapatkan Xiaomi Redmi MAX TV selagi stok masih ada! Ada televisyen seperti ini di rumah, baru puas hati ketika menonton!

Sumber: Facebook Pen Hitam


KEPALA KATIL, GODAAN MATA DI RUANG BERADU

Pilihan  amali dan selaras dengan konsep kediaman. Bukan sekadar hiasan kamar tetapi mengiringi mimpi anda dalam lena berkualiti.

Kepala katil, umpama satu godaan mata di lembah beradu. Rekaannya juga pelbagai mengikut era dan tidak pernah pereka berdiam diri menghasil yang baru dan baru saban waktu. Biar ramai di antara kita membelinya bukan hanya sedap pada mata tetapi kepala katil juga memainkan peranan penting dalam melengkapkan reka bentuk kamar anda. Ia juga sebenarnya menyerlahkan personaliti anda  dan impian.

Kini ramai pemilik kediaman lebih gemar memilih kepala katil yang ringkas. Mudah dicuci dan dibuka. Biar berkerawang tetapi tidaklah sarat dan berat. Malah pilihan utama sudah pasti kepala katil yang ringkas dan mudah dibersihkan. Malah ada yang tidak memerlukan kepal katil. Katil bagi mereka bukan tempat bermewah-mewah cukup untuk melelapkan mata. Cukup dengan lukisan bersaiz gah sebagai penyeri dinding di bahagian kepala katil.

Anda yang berjiwa seni, pilih aja gantungan atau kerawang menggantikan kepala katil. Berjiwa romantik, tidak cukup dengan rekaan moden klasik ala camel back, sertakan dengan butang chesterfield. Anda yang gemarkan gaya Asia, rekaan moden rotan boleh mejadi pilihan dan anda yang sukakan  moden kontemporari, pilih sahaja rekaan bina dalam fabrik mewah kemas. Manakala  yang sering up to date, pilih sahaja yang polos, moden dan rona neutral yang boleh di suai padan serta tidak lekas jemu. Masakan anda perlu menukar kepala katil saban minggu..betul tak?

Mereka yang memilih moden klasik juga kini lebih senang memilih kepala katil yang mempunyai warna samar atau warna moden neutral biar pun rekaan  agak ekstravaganza. Kita sedar, kini tidur merupakan imbuhan mewah buat warga kota setelah seharian bertarung nyawa mencari rezeki setiap hari. Jadi warna-warna ‘menjerit’ yang lantang dirasakan tidak perlu untuk ruang rehat seumpama ini.

Maka sebelum memilih kepaka katil, pastikan kesesuaian dengan ruang kamar dan perlu ada kaitan dengan konsep utama kediaman. Biar apa pun materialnya , kayu, rotan, besi, fabrik, asalkan anda bijak menjaga dan tahan lasak. Selaras dengan  gaya hidup juga tahap kesihatan kita. Elakkan membeli material yang asalnya catik tetapi sudahnya memerangkap habuk. Bayangkan  jika anda mempunyai lelah dan alahan. Tidur biar nikmat…Usah nanti yang dinamakan mimpi indah bertukar ngeri…

Peralatan di dapur bukan sekadar ikut suka hati letak hingga ‘makan’ banyak tenaga elektrik. Ruang dapur bukanlan sekadar ruang untuk memasak sahaja tetapi ruang terapi untuk para isteri. Maka sebab itulah reka bentuk dapur memainkan peranan penting supaya aktiviti memasak dapat dijalankan dengan keadaan pengudaraan yang baik.

1. Dapur yang baik jadikan isteri kita selesa dan masak dengan penuh kasih sayang. Resepi walau ‘campak campak’ boleh jadi sedap bukan kepalang.

2. Mesti ada ruang tingkap untuk pencahayaan masuk ke dapur kita, semakin banyak cahaya. Semakin luas rasanya.

3. Tingkap juga sebagai sumber pengudaraan, biar semua bau dan udara mengalir keluar.

4. Lantai mengunakan jubin atau kayu yang tidak mudah licin dan tergelincir ketika basah.

5. Jika tingkap tak cukup luas mesti ada serombong asap, jika tidak bau kari akan melekat hingga ke kusyen dan tv kita.

6. Beli alatan dapur yang kita guna bukan untuk bergaya, oven jarang digunakan tetapi cantik untuk bergaya didapur.

7. Pilihlah skima warna neutral kerana ia akan tahan lama menawan kita.

8. Fahami prinsip golden triangle di dapur iaitu antara sink, dapur memasak dan peti sejuk semua ini dalam kedudukan yang betul agar mudah kerja. (Rujuk gambar)

9. Pastikan kitchen top dari kekemasan yang keras dan tahan lama, banyak aktiviti lasak berlaku diatas permukaan kabinet ini.

10. Kita hanya perlukan satu dapur sahaja, tidak perlu ada dua. Dry kitchen (dapur kering) bukan budaya kita. Dapur kita masak kari, sambal belacan, kemas bagi cantik tetap menawan selepas digunakan.

Dapur ini kelihatan kemas dan cantik, tetapi dapur bukan perlu cantik tetapi berfungsi dengan baik dan selamat buat penghuninya. Dapur yang baik akan buat penghuninya selesa bekerja, jimat tenaga, selamat dan berada pada tahap kebersihan yang tinggi.

Saya jumpa foto ini tentang kedudukan peralatan dapur. Terdapat beberapa perkara yang dianggap ‘kurang baik’ dilakukan oleh jurureka dalaman atau tukang dapur ini. Boleh jadi juga, ini kehendak tuan rumah.

*Kedudukan dryer, peti sejuk dan mikrowave tidak boleh selari begini.

*Dua peralatan yang menghasilkan haba panas (mikrowave dan dryer), mengapit peralatan yang menghasilkan haba sejuk (peti sejuk).

*Peti sejuk juga sebaiknya memiliki pengudaraan (ventilation) bagi setiap sisi agar udara kipas dari peti sejuk tidak terperangkap dan memerlukan banyak tenaga. Bila semua ini berlaku, peti sejuk akan menekan banyak tenaga sebab ‘jirannya menghasilkan haba panas’. Ia akan menjadi tidak jimat tenaga dan akan cepat rosak.

Memilih kemasan lantai bilik mandi adalah jauh berbeza dan lebih rumit berbanding pemilihan lantai pada ruangan yang lain dalam rumah. Salah satu faktor yang hanya terdapat di tandas ialah kuantiti air yang banyak. Jadi pemilihan material yang betul adalah amat penting kerana jika tersilap langkah, lantai anda akan mudah rosak dan tidak tahan lama. Selain itu, dari segi kos, ketahanan, rupa dan lain-lain isu keselamatan juga harus dipertimbangkan apabila memilih kemasan lantai bilik air anda. Jadi mari kita bandingkan bahan-bahan yang sesuai dijadikan kemasan dan lihat material yang mana satu paling sesuai digunakan pada bilik air agar lantai sentiasa selamat dan tahan lama.

JUBIN PORSELIN

Kalis-air, menarik dan kos efektif. Jubin porselin dilihat sebagai pilihan terbaik kerana keupayaan menyerap air dan juga sifat versatile bahan ini yang datang dengan pelbagai design dan saiz. Tetapi perlu berhati hati dengan jubin yang licin apabila basah. Lebih baik pilih jubin yang emempunyai permukaan matte ataupun bertekstur kasar untuk keselamatan.

VINYL

Dengan rupa yang agak menarik dan sifat praktikal, vinyl telah menjadi pilihan popular untuk lantai bilik mandi sejak kebelakangan ini. Sesetengah vinyl  juga amat mudah untuk dipasang hinggakan anda boleh DIY. Pelbagai saiz dan tekstur yang terdapat dipasaran juga memudahkan pengguna untuk membuat pilihat bersesuaian dengand tandas masing-masing.

BATUAN SEMULAJADI

Batuan semula jadi sebagai kemasan lantai di bilik air adalah pilihan yang menarik, tetapi hanya jika anda mampu. Terdapat beberapa masalah kelembapan dengan marmar, granit, batu kapur, dan pilihan lantai batu yang lain. Sifat batuan semula jadi yang keras, tahan lama serta memberi impak visual yang menarik dari segi estetika menjadikannya antara bahan yang mempunyai nilai jualan semula yang tinggi.

ENGINEERED WOOD (Kayu Komposit)

Kayu konvensional tidak akan dapat menahan kelembapan sehebat kayu yang berteknologi ini. Dengan asas dan lapisan papan lapis, ia dapat menyelesaikan isu yang sama disamping mempunyai rupa fizikal yang meyerupai kayu sebenar.

LAMINATE

Satu lagi pilihan yang hebat selain engineerd wood adalah lantai laminate yang mempunyai asas cip kayu yang dilapisi dengan kertas resin dengan pelbagai corak kayu. Selain tahan lama dan mampu tahan kelembapan, laminate juga amat mudah dibersihkan.

Hias Rumah Selesa Dan Cantik Ala ‘American Country’. Dalam menghias kita perlu tahu. Terdapat dua gaya utama yang perlu anda faham.

1. Hiasan untuk pameran atau penuh protokol. Duduk pun tegak je tak boleh nak bermalas-malasan. 2. Gaya yang lebih santai dan casual. Ia tidak terlalu kejung dan kaku. Anda lebih rileks dan selesa.

Jadi antara yang popular selain daripada kedesaan Inggeris, adalah gaya peneroka Amerika. Kedesaan Amerika perabotnya lebih besar, berat dan agak’kasar’ rekaannya. Lebih mementingkan keselsaan daripada rekaan yang halus. Malah corak buna-bunga pun tak de. Mereka lebih senang memakai corak kekotak kasar dan tebal serta tahan lasak.

Sekarang ramai je yang suka ikut gaya kedesaan Amerika untuk cari kelainan dan tahan lasak . Nak pulak jika ada anak kecik.

Bagi ruang tamu, sofa selalunya tak de corak. Kakinya pun kaki kayu polos atau diukir kasar. Selalunya bahagian sandar dan tempat letak tangannya agak tebal. Apa yang bestnya tentang gaya ini, kalau rumah agak bersepah atau tidak berkemas (bukan kotor dengan sampah) masih kelihatan menarik dan cantik.

GAYA KONTEMPORARI DENGAN PADANAN PERMAIDANI KULIT LEMBU SEBAGAI TARIKAN RUANG.

Selalunya akan ada sebuah kerusi kayu untuk tuan rumah duduk. Di sesetengah rumah. mereka ada kerusi goyang untuk tuan rumah melepaskan lelah dan menghabiskan masa di kerusi itu. Lupakan sahaja gaya sedondon. Ini adalah kerana gaya kedesaan adalah suai padan apa je yang ada dan terampu mereka miliki. Cuma kita mungkin boleh padankan dari aspek warna asas mahu pun karakter perabot.

RINGKAS, PADANAN YANG BERBEZA KARAKTER TETAPI HASILNYA NAMPAK HARMONI DAN INDAH

Bagi ruang makan pula, kabinet pamer ala Inggeris masih diguna pakai. Cuma adakala pembuatannya agak kasar dan warnanya juga tidak semegah gaya Inggeris. Cat pudar atau warna kusam menjadi identiti. Paling tidak warna putih asli atau kayu oak atau birch. Rekaan kerusi makannya sangat istimewa. Rekaan bahagian sandar yang tinggi, tempat duduk lebar dan kaki kerusi yang sedikit terkangkang untuk memberi kestabilan. Ia agak berat dan saiznya juga besar.

REKAAN KERUSI MAKAN YANG CUKUP PADU DAN TEGUH. SAIZ LEBIH BESAR DAN SANDARNYA JUGA TINGGI

Manakala kebanyakan aksesori yang ada juga banyak daripada besi kasar dan ringkas. Cnadalier, lampu, tombol pintu, kaki lilin dan sebagainya. Ia tidak sehalus gaya Eropah namun masih mempunyai nilai estetika tersendiri.


Tanam Timun Jepun Dekat Balkoni Rumah Buahkan Hasil Lumayan

Timun jepun ni memang sedap dan ranggup kalau buat ulam berbanding dengan timun biasa. Timun jepun ni kurang berair dan banyak khasiatnya. Harganya pun lebih mahal dari timun biasa.

Elok subur walaupun kali pertama menanamnya, paling menarik timun jepun ini ditanam di balkoni rumahnya saja. 45 hari dari semai benih dah boleh kutip hasilnya.

Beliau turut berkongsi kaedah penanaman yang dilakukan. Bagi yang nak mencuba boleh jadi perkongsiannya sebagai panduan. Paling penting penjagaannya.

Balkoni, Sering Diabaikan Pemilik Yang Kadang Kala Rasa Tiada Fungsi. Balkoni, Ruang Kecil Yang Diabaikan Pemilik. Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi ruang ini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, ruang ini lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.

citrus cleaner. Citrus merupakan salah satu ejen pencuci yang kurang dipraktikkan oleh masyarakat kita. Citrus ialah buah yang sesuai dijadikan sebagai pencuci alternatif. Bau yang segar, mempunyai asid yang berfungsi sebagai pembunuh bakteria dan menghilangkan bau busuk

Nak kongsi cara buat natural all purpose citrus cleaner. Kulit limau rendam bersama cuka semalam dua minggu. Kalau ada pati minyak boleh retak beberapa titisan dan tambah rosmery jika suka. Dah cukup 2 minggu, boleh tapiskan dan air rendaman sedia untuk digunakan

Bancuh citrus cleaner yang teleh siap bersama air bertapis dengan nisbah 1:1.

P/S: Tak perlu bancuh semua pati. Bancuh ikut sukatan atau keperluan sahaja

Boleh gunakan untuk mebersihkan microwave, oven, peti ais, kabinet dapur, door knobs, kaunter dapur

Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

Seperti yang dikongsi Fyza Shah, ini antara kegunaan lemon untuk dapatkan dapur yang segar lebih lebih lagi ketika di musim perayaan :

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.


Ramai Ambil Ringan Tentang Warna Bilik Tidur, Punca Lemau Tiap Hari

Warna dinding bilik tidur boleh mempengaruhi perasaan seseorang. Oleh itu, pemilihan warna yang sesuai adalah penting bagi menghasilkan suasana yang tenang. Kali ini akan dibincangkan mengenai tips memilih warna dinding bilik tidur.

Tips memilih warna dinding bilik tidur yang dapat mengurangkan tekanan adalah seperti berikut:

1. Warna Biru Air
Warna biru mampu memberikan ketenangan kerana warnanya seolah-olah warna langit dan air. Apabila melihat warna biru, tekanan darah akan menurun dan degupan jantung akan stabil.

2. Warna Hijau Lembut
Warna hijau lembut atau hijau kekuningan adalah menenangkan. Hijau juga terapi yang baik untuk mata anda.

3. Warna Merah Jambu Lembut
Warna merah jambu lembut mampu menjadikan ruangan di dalam rumah kelihatan lebih santai dan tenang.

4. Warna Kelabu dan Beige
Warna kelabu dan beige adalah warna neutral. Kelabu juga mampu menampakkan ruang kelihatan lebih luas.

Oleh itu, suasana bilik tidur seharusnya tenang kerana ia adalah ruang untuk kita berehat setelah penat seharian bekerja. Diharapkan perkongsian tips memilih warna dinding bilik tidur ini bermanfaat untuk panduan anda.

Ada cara agar buah avokado yang dibeli mampu tahan lama selepas dibeli. Dengan cara ini anda boleh menikmati buah avokado yang masih segar walaupun sudah beberapa hari disimpan.

Kebiasaannya kita membeli buah avokado dalam jumlah yang mampu dihabiskan sebelum buah ini menjadi rosak. Ini kerana buah avokado tidak boleh disimpan dalam tempoh yang lama.

Boleh ikut tip ini:

1. Simpan di kawasan terbuka sehingga buah avokado ranum. Tanda buah avokado sudah ranum dapat dilihat apabila warnya menjadi gelap dan lembut apabila disentuh.

2. Jika sudah ranum, simpan di dalam peti sejuk. Buah avokado yang belum dibelah mampu bertahan untuk tempoh tujuh hingga lapan hari.

3. Apabila ingin menggunakannya, belah separuh buah avokado di bahagian tengah.

4. Untuk bahagian separuh lagi buah avokado yang belum dimakan lagi, jangan buang bijinya. Masukkan baki buah avokado ke dalam bekas plastik kedap udara.

5. Simpan baki buah avokado dalam peti sejuk. Baki buah avokado tersebut mampu bertahan sehingga dua hari.

1. Avokado boleh membantu menyerap nutrien daripada makanan lain

Avokado bukan sahaja mempunyai khasiat yang tinggi, malah dapat membantu menyerap nutrien daripada makanan lain ke dalam tubuh. Satu kajian menunjukkan bahawa menambah avokado ke dalam salad atau makanan lain boleh meningkatkan penyerapan antioksidan ke dalam tubuh.

2. Avokado mengandungi antioksidan yang kuat yang boleh melindungi mata

Avokado mempunyai kandungan antioksida yang tinggi, penting untuk kesihatan mata iaitu lutein dan zeaxanthin. Kedua-dua nutrien ini dapat membantu mengurangkan risiko mendapat katarak yang biasa berlaku pada orang tua.

3. Avokado boleh membantu mencegah kanser

Satu kajian ke atas sel terpencil menunjukkan bahawa penggunaan buah avokado dapat membantu mengurangkan kesan sampingan kemoterapi pada limfosit manusia. Ekstrak buah avokado juga telah terbukti menghalang pertumbuhan sel kanser prostat.

4. Ekstrak avokado boleh membantu melegakan gejala arthritis

Beberapa kajian telah menunjukkan bahawa ekstrak daripada buah avokado dan minyak kacang soya mampu mengurangkan gejala osteoarthritis dengan ketara.

5. Avokado boleh membantu menurunkan berat badan

Makan buah avokado membuatkan anda kenyang lebih lama. Seseorang yang makan buah avokado mempunyai keinginan untuk makan 28 peratus lebih rendah dalam tempoh lima jam selepas itu. Keadaan ini boleh mengurangkan pengambilan kalori. Avokado juga mengandungi serat yang tinggi dan rendah karbohidrat supaya dapat membantu anda menurunkan berat badan.

6. Avokado boleh mengekalkan kesihatan jantung

Avokado terutamanya minyak avokado boleh membantu meningkatkan kesihatan jantung. Lemak tidak tepu mampu menghalang perkembangan arteriosclerosis.

Tahukah anda, walaupun permukaan luaran tilam katil anda nampak bersih dan tidak mempunyai sebarang kesan kekotoran yang mengelikan padanya tetapi terselindung dengan debu-debu habuk yang tebal tidak boleh kelihatan dengan mata kasar.

Jadi, mungkin ada di kalangan anda yang berasa tilam katil anda bersih tanpa sebarang kuman meski telah kerap menukar sarung cadar tilam katil anda. Tetapi sebenarnya tidak, masih ada debu-debu habuk hama yang terperangkap di permukaan tilam katil anda.

Apabila permukaan tilam katil anda terperangkap dengan pelbagai debu habuk hama dan sebagainya, sudah pasti membuatkan waktu tidur anda berasa kurang selesa dan gatal seluruh badan.

Oleh itu, apa kata sebagai langkah permulaan bagi mencegah atau untuk mengatasi masalah tersebut adalah dengan membersihkan permukaan tilam katil anda. Bagaimana caranya?

Mungkin ada di kalangan anda yang tertanya-tanya bagaimana untuk membersihkan tilam katil anda atau berasa sukar untuk melakukannya, betul tak? Tidak perlu lagi bimbang kerana kini sudah ada cara yang mudah untuk membersihkannya tanpa berbelanja besar pun!

Apa yang cuma anda perlu lakukan adalah membersihkan permukaan tilam katil anda dengan menggunakan Power Suction Vacuum khas ini. Peralatan elektrik ini dipercayai berkesan untuk menyedut segala habuk hama yang ada di permukaan tilam katil anda sehingga bersih. Lihat hasilnya!

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!